Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 16.07.2025. |  | Nr. AMD-25-360-rs |

|  |
| --- |
| Par satiksmi nobrauktuvē no Salu tilta uz Mūkusalas ielu |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu, kā arī ņemot vērā sabiedrības ar ierobežotu atbildību “TILTS” 10.07.2025. iesniegumu Nr. 1-1007/25 par “Mūkusalas ielas krastmalas nostiprināšana un saistītās infrastruktūras būvniecība” darbu veikšanu:

1. Noteikt, ka no 17.07.2025. līdz 22.08.2025. tiek slēgta transportlīdzekļu satiksme nobrauktuvē no Salu tilta uz Mūkusalas ielu (labajā pusē) virzienā uz Akmens tiltu, saskaņā ar satiksmes organizācijas shēmu (pielikums).

2. Par darbu veikšanu atbildīgs sabiedrības ar ierobežotu atbildību “TILTS” projektu vadītājs Staņislavs Jurjevs (tālrunis 20175333, e-pasts: s.jurjevs@tilts.lv).

3. Sabiedrībai ar ierobežotu atbildību “TILTS” no 17.07.2025. līdz 22.08.2025. nobrauktuvē no Salu tilta uz Mūkusalas ielu nodrošināt:

3.1. ceļa zīmju izvietošanu saskaņā ar satiksmes organizācijas shēmu (pielikums);

3.2. iedzīvotāju un uzņēmumu, kuri atrodas minētajos ielas posmos, transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4. izbūves darbu izpildi objektā “Mūkusalas ielas krastmalas nostiprināšana un saistītās infrastruktūras būvniecība”;

3.5. sabiedriskā transporta satiksmi.

4. Transportlīdzekļu satiksmi nobrauktuvē no Salu tilta uz Mūkusalas ielu var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē nobrauktuvē no Salu tilta uz Mūkusalas ielu publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktora p.i. | I.Urtāne |

|  |
| --- |
| Stoķis 67012708 |